Lav et referat af nedenstående tekst:

Tekst:
Det var intet mindre end godt et halvt ton ulovligt fyrværkeri, deriblandt 7000 kanonslag, som Nordjyllands Politi onsdag formiddag beslaglagde på en ejendom ved Vadum. Og en 60-årig mand erkender nu, at det ulovlige fyrværkeri tilhører ham. Manden bor på ejendommen, hvor fyrværkeriet blev fundet. - Han erkender de faktiske omstændigheder, men nægter at have købt fyrværkeriet med henblik på videresalg, siger vicepolitiinspektør Poul Severinsen, Nordjyllands Politi. Manden har forklaret, at han har købt den store og ulovlige mængde fyrværkeri i udlandet. Nordjyllands Politi efterforsker fortsat sagen, blandt andet skal man undersøge mængden af krudt for at vurdere hvor farligt, fyrværkeriet er, og om den 60-årige skulle have udsat personer for fare ved at have den store mængde krudt liggende tæt på beboelsesejendommen. Det er ikke første gang, den 60-årige er i politiets søgelys netop i forbindelse med ulovligt fyrværkeri. Han er tidligere idømt bøder for at have i besiddelse af fyrværkeri, og han kan nu igen se frem til at få en bøde.

Referat:
Mand sigtet for at have opbevaret mere end et halvt ton ulovligt fyrværkeri